ตัวแทนยังฮิต9เดือนสอบร่วมแสนคน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — สมาคมประกันชีวิตไทยเผย 9 เดือนผู้สมัครสอบตัวแทนรวม 1 แสนคน เพิ่มขึ้น
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า 9 เดือนที่ผ่านมา ตั้งแต่วันที่ 1 ม.ค.30 ก.ย. 2553 มีผู้สมัครสอบรวมทั้งสิ้น 1 แสนคน ลดลงระยะเดียวกันของปีก่อนซึ่งมีผู้สมัครสอบ 1.08 แสนคน จำนวน 8,182 คน หรือ 7.54% ในจำนวนนี้มีผู้เข้าสอบ 7.33 หมื่นคน และสอบผ่าน 4.68 หมื่นคน หรือ 63.93% ของผู้เข้าสอบ
นายโขณัฏฐ์ธพล สุเมรุไหว ผู้บริหารกลุ่มช่องทางขายผ่านตัวแทนเต็มเวลา บริษัท สยามซัมซุงประกันชีวิต กล่าวว่า ปัจจุบันบริษัทมีตัวแทนเต็มเวลาที่รับเงินเดือน มีทั้งหมด 600 คน โดยในไตรมาสสุดท้ายของปีนี้จะเพิ่มตัวแทนเต็มเวลาที่ทำงานขายประกันชีวิตเพียงอย่างเดียวอีก 400 คน รวมเป็น 1,000 คน
สำหรับผลงานขายของตัวแทนเต็มเวลาจัดว่าประสบความสำเร็จ โดยดูจากเบี้ยประกันรายสามัญ 9 เดือนแรกที่จำนวน 160 ล้านบาท
นายโขณัฏฐ์ธพล กล่าวว่า บริษัทถือเป็นรายแรกที่ทำช่องทางตัวแทนเต็มเวลาประสบความสำเร็จ และเติบโตอย่างต่อเนื่อง ในปี 2554 จะมีตัวแทนที่จะเปิดสาขาของตัวเองได้ประมาณ 6 รายเป็นครั้งแรก